L 320/6
MT
Il-Ġurnal Uffiċjali tal-Unjoni Ewropea
14.12.2022
Artikolu 2
Definizzjonijiet
Għall-finijiet ta’ dan ir-Regolament, japplikaw id-definizzjonijiet li ġejjin: — “kriterji tal-ħsad fil-livell nazzjonali jew subnazzjonali” tfisser il-kriterji stabbiliti fil-punt (a) tal-Artikolu 29(6) tadDirettiva (UE) 2018/2001; — “kriterji tal-ħsad fil-livell taż-żona tas-sors” tfisser il-kriterji stabbiliti fil-punt (b) tal-Artikolu 29(6) tad-Direttiva (UE) 2018/2001; — “pajjiż tal-ħsad” tfisser il-pajjiż jew it-territorju fejn tkun ġiet maħsuda l-materja prima tal-bijomassa forestali; — “foresta mħawla” tfisser foresta li fil-biċċa l-kbira hija magħmula minn siġar stabbiliti permezz tat-tħawwil u/jew tażżrigħ intenzjonat sakemm is-siġar imħawla jew miżrugħa jkunu mistennija jikkostitwixxu aktar minn ħamsin fil-mija tal-injam wieqaf mal-maturità; dan jinkludi l-imsajġar minn siġar li oriġinarjament ikunu ġew imħawla jew miżrugħin. — “foresta ta’ tħawwil” tfisser foresta mħawla li hija ġestita b’mod intensiv u li tissodisfa, mat-tħawwil u mal-maturità, il-kriterji kollha li ġejjin: speċi waħda jew tnejn, klassi tal-età ugwali, u spazjar regolari.
Dan jinkludi pjantaġġuni ta’ rotazzjoni qasira għall-injam, għall-fibra u għall-enerġija, u jeskludi l-foresti mħawla għall-protezzjoni jew għallirkupru tal-ekosistema, kif ukoll il-foresti stabbiliti permezz tat-tħawwil jew tat-tiżrigħ li fil-maturità jixbhu jew se jixbhu foresti li jirriġeneraw b’mod naturali. — “ġdur u għeruq” tfisser partijiet mill-volum kollu tas-siġra, minbarra l-volum tal-bijomassa tal-injam ta’ fuq il-ġidra, meta l-għoli tal-ġidra jitqies bħala l-għoli li fih tinqata’ s-siġra taħt prattiki normali ta’ tqaċċit fil-pajjiż jew fir-reġjun rilevanti; — “injam mejjet” tfisser il-bijomassa kollha tal-injam mhux ħaj li ma tkunx tinsab fil-mifrex, jew tkun wieqfa, tinsab malart, jew fil-ħamrija, inkluż injam li jkun jinsab fuq il-wiċċ, fdalijiet ta’ siġar u friegħi mejta, għeruq mejta, u ġdur ta’ mhux inqas minn 10 cm fid-dijametru jew kwalunkwe dijametru ieħor użat mill-pajjiż ikkonċernat; — “kapaċità tal-produzzjoni fit-tul” tfisser is-saħħa tal-foresti u l-kapaċità tagħhom li kontinwament u b’mod sostenibbli jwasslu oġġetti, bħal injam ta’ diversi gradi ta’ kwalità, u prodotti tal-foresti mhux tal-injam u servizz tal-ekosistema, inkluż il-purifikazzjoni tal-arja u tal-ilma, iż-żamma tal-ħabitat tal-organiżmi selvaġġi, ir-rikreazzjoni jew il-kapital kulturali, fuq perjodu ta’ żmien twil, u fejn applikabbli, il-konnessjoni ta’ diversi rotazzjonijiet suċċessivi tal-forestrija; — “sistema tal-ġestjoni” tfisser informazzjoni miġbura dwar iż-żona tal-foresti fil-livell taż-żona tas-sors, inkluż fil-forma ta’ test, mapep, tabelli u graffs, u strateġiji jew attivitajiet ta’ ġestjoni ppjanati u implimentati biex jintlaħqu l-għanijiet ta’ ġestjoni jew ta’ żvilupp tar-riżorsi tal-foresti; — “disturbi naturali” għandha t-tifsira attribwita lilha skont il-punt (9) tal-Artikolu 3 tar-Regolament (UE) 2018/841 talParlament Ewropew u tal-Kunsill (4); — “inkrement annwali nett” tfisser it-tkabbir annwali fil-volum tal-istokk ta’ siġar ħajjin disponibbli mingħajr il-mortalità naturali medja ta’ dak l-istokk; — “kriterji tal-LULUCF fil-livell nazzjonali” tfisser il-kriterji stabbiliti fil-punt (a) tal-Artikolu 29(7) tad-Direttiva (UE) 2018/2001; — “kriterji tal-LULUCF fil-livell taż-żona tas-sors” tfisser il-kriterji stabbiliti fil-punt (b) tal-Artikolu 29(7) tad-Direttiva (UE) 2018/2001; — “ħażna tal-karbonju” għandha t-tifsira attribwita lilha skont il-punt (4) tal-Artikolu 3 tar-Regolament (UE) 2018/841; — “bir tal-karbonju” għandha t-tifsira attribwita lilha skont il-punt (1) tal-Artikolu 3 tar-Regolament (UE) 2018/841; (4) Ir-Regolament (UE) 2018/841 tal-Parlament Ewropew u tal-Kunsill tat-30 ta’ Mejju 2018 dwar l-inklużjoni tal-emissjonijiet u l-assorbimenti ta’ gassijiet serra minn użu tal-art, tibdil fl-użu tal-art u l-forestrija fil-qafas ta’ politika għall-klima u l-enerġija għall2030, u li jemenda r-Regolament (UE) Nru 525/2013 u d-Deċiżjoni Nru 529/2013/UE (ĠU L 156, 19.6.2018, p. 1).